
Text rozhodnutia
Súd: Krajský súd Bratislava Spisová značka: 10Sd/49/2014 Identifikačné číslo súdneho spisu: 1014200510 Dátum vydania rozhodnutia: 04. 04. 2014 Meno a priezvisko sudcu, VSÚ: Mgr. Ivana Miková ECLI: ECLI:SK:KSBA:2014:1014200510.1 Uznesenie Krajský súd v Bratislave v právnej veci navrhovateľky: D. V., J.. XX.XX.XXXX, G. J. L., W.. Y.. I. Č.. X, proti odporcovi: Sociálna poisťovňa- ústredie, so sídlom v Bratislave, Ul. 29. augusta č. 8-10, o invalidný dôchodok, o preskúmanie zákonnosti rozhodnutia odporcu zo dňa 04.03.2014, sp. zn. XXX XXX XXXX X, takto r o z h o d o l : Krajský súd v Bratislave p o s t u p u j e vec Krajskému súdu v Nitre. o d ô v o d n e n i e : Navrhovateľka sa domáha podľa tretej hlavy piatej časti Občianskeho súdneho poriadku preskúmania zákonnosti rozhodnutia odporcu zo dňa 04.03.2014, sp. zn. XXX XXX XXXX X, ktorým jej bola zamietnutá žiadosť o invalidný dôchodok zo dňa 28.01.2014. Podľa § 246a, ods. 2 O.s.p. v konaní podľa tretej hlavy piatej časti je miestne príslušný všeobecný súd navrhovateľa alebo krajský súd, v ktorého obvode je tento súd. Podľa § 85, ods. 1 O.s.p. všeobecným súdom občana je súd, v obvode ktorého má občan bydlisko, a ak nemá bydlisko, súd v obvode ktorého sa zdržuje. Podľa § 250d, ods. 2 O.s.p. ak predseda senátu zistí, že súd nie je vecne alebo miestne príslušný, postúpi vec uznesením príslušnému súdu. Všeobecným súdom navrhovateľky je v zmysle § 85, ods. 1 O.s.p. Okresný súd Nové Zámky, v obvode Krajského súdu v Nitre (§ 246a, ods. 2 O.s.p.). So zreteľom na všeobecný súd navrhovateľky súd v súlade s § 250d, ods. 2 O.s.p. postúpil vec miestne príslušnému Krajskému súdu v Nitre. Poučenie: Proti tomuto uzneseniu možno podať odvolanie do 15 dní odo dňa jeho doručenia, prostredníctvom procesného súdu na Najvyšší súd Slovenskej republiky v Bratislave. Proti rozhodnutiu súdneho úradníka alebo justičného čakateľa je vždy prípustné odvolanie. Odvolaniu podanému proti rozhodnutiu, ktoré vydal súdny úradník alebo justičný čakateľ, môže v celom rozsahu vyhovieť sudca, ktorého rozhodnutie sa považuje za rozhodnutie súdu prvého stupňa; ak sudca odvolaniu nevyhovie, predloží vec na rozhodnutie odvolaciemu súdu. Ak odvolanie podané v odvolacej lehote oprávnenou osobou smeruje proti rozhodnutiu súdneho úradníka alebo justičného čakateľa, proti ktorému zákon odvolanie nepripúšťa (§ 202), rozhodnutie sa podaním odvolania zrušuje a opätovne rozhodne sudca. V odvolaní sa má popri všeobecných náležitostiach (§ 42 ods. 3 O.s.p.) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha.

